Trevors Lindens
Trevors Džons Lindens (angļu: Trevor John Linden; dzimis 1970. gada 11. aprīlī Midisainhatā, Albertas provincē, Kanādā) ir bijušais kanādiešu hokejists, spēlēja centra uzbrucēja un labās malas uzbrucēja pozīcijās. Savas profesionāļa karjeras laikā spēlēja NHL klubu Vankūveras "Canucks", Vašingtonas "Capitals", Monreālas "Canadiens" un Ņujorkas "Islanders" klubu sastāvos. No 2014. gada līdz 2018. gada jūlijam Lindens bija NHL kluba Vankūveras "Canucks" prezidents.